સ્નોર્કેલીંગ: સ્નોર્કેલીંગ પાણીની અંદર ઊંડે તરવાની રમત છે. એ માટે ગોગલ્સ, ચહેરા પરનો માસ્ક, શ્વાસ લેવાની નાની ટ્યુબ તથા પગમાં પહેરવાના ફ્લીપર્સ જોઈએ. શ્વસનની ટ્યુબ મોઢામાં રાખવાની હોય છે. એનો બીજો છેડો પાણીની ઉપર હોય છે. આ રમતમાં વધુ પડતા ઊંડે જવાનું હોતું નથી. સંજયના મતે આ રમત ઉત્તેજનાપૂર્ણ છે. ‘સાહસિક સ્વભાવ હોવાથી મને એમાં વધુ મજા પડે છે. સામાન્ય રીતે પરવાળાના ટાપુ પર આ રમત વધુ આનંદાયક નીવડે. પાણીની અંદર આ ટાપુઓ અત્યંત નયનરમ્ય દ્રશ્યો સર્જે છે. અત્યંત વ્યસ્ત રહેવાથી આ રમતનો સમય મને મળતો નથી એનો અફસોસ છે. આવા શોખ માટે પૂરતો સમય જોઈએ. વિદેશમાં હોઉં ત્યારે સમય કાઢીને મોજ માણી લઉં ખરો.’